  Анжелика Тихонова корреспондент 1-тӥ пӧсьтолэзьлы Удмуртиын коронавирусэн 19 выль черламъёсты пусйизы. Со сярысь «ВКонтакте» мерлыко вотэсысь бамаз элькунлэн тӧроез Александр Бречалов ивортӥз. Висёнзы Ижкарын сизьым улӥсьёслэн, Кизнер ёросын, Эгра ёросын быдэн ньыль улӥсьёслэн, Можгаын кык улӥсьёслэн но Глазкарын но Балезино ёросын быдэн одӥг улӥсьлэн зэмаз. Жаляса верано, огез висись улонысь кошкиз – 54 аресъем кышномурт. Эмчиос 40 адямиез йӧнатӥзы – бурмемъёслэн оглом лыдзы 1 сюрс 70-озь йылӥз Александр Бречалов, Удмуртилэн тӧроезТуэ тулыспалысен элькунысьтымы укмыс лабораториосын коронавируслы 130 сюрс 899 эскеронъёс ортчытӥзы, берло уй-нунал ӵоже – 1 сюрс 902. Удмуртиын туннэ нуналлы коронавирусэн черлан 1 сюрс 459 учыръёс лабораториосын зэматэмын. 28 адями кулӥз.  Тегъёс: Тазалык висён Удмуртия коронавирус тазалыкезутён АлександрБречалов  